'Onbevoegde' ministers gevra om te bedank | Maroela Media
Die vakbondfederasie Cosatu het Maandag weer 'n beroep op pres. Jacob Zuma gedoen om te bedank, tesame met "onbevoegde" kabinetministers
Cosatu het gesê hy verwelkom Mduduzi Manana, adjunkminister van hoër onderwys, se bedanking die afgelope naweek, in die lig van klagtes teen hom nadat hy glo 'n vrou by 'n Johannesburgse nagklub aangerand het.
"Cosatu neem kennis van Manana se bedanking nadat pres. Zuma hom glo 'n ultimatum gegee het. Ons verwelkom hierdie bedanking en glo dit stuur 'n sterk boodskap aan mans in die algemeen, veral diegene in magsposisies om te leer dat vrou gerespekteer moet word," het woordvoerder Sizwe Pamla gesê.
"Ons hoop die president sal ook dieselfde druk plaas op onbevoegde ministers in sy kabinet. Ons sal graag wil sien dat [minister van minerale hulpbronne] Mosebenzi Zwane, [minister van staatsdiens en administrasie] Faith Muthambi, en [minister van maatskaplike ontwikkeling] Bathabile Dlamini ook aanspreeklik gehou word vir hul mislukkings. Die president moet self ook bedank en só besluit sal baie goed wees vir die land en sy ekonomie."
Pamla het gesê die land het 'n "kultus politieke stelsel" waar enigiemand met enigiets kan wegkom, solank as wat hulle in Zuma se goeie boekies is. Hy het gesê Suid-Afrika kan nie "selektiewe aanspreeklikheid" bekostig nie.
Sal dit nie wonderlik wees nie? Na die stemmery in Parlement is dit duidelik dat die wiel besig is on te draai, maar die soustrein oorwin elke keer . Dankie Cosatu, ons bly hoop.
As dit gebeur is daar geen ministers oor nie. Bevoegdheid is nie die kaders se sterkpunt nie behalwe as dit by die kasregister kom.